Ego Hugo, dux Burgundię, notum facio omnibus presentes litteras inspecturis quod cum brenarium venatores mei gistum, cum canibus suis, capere consueverunt in terra et in villis Sancti Benigni Divionensis, quocumque modo dictum gistum juste vel injuste ceperint, hactenus volumus ut de cetero in terra et in villis predictę ecclesię dictum gistum capiant et hoc eisdem firmiter inhibemus, et si quid juris habemus et habere possumus aut debemus in gisto predicto, totum illud jus predictę ecclesię Sancti Benigni Divionensis, et membris ac prioribus predictę ecclesię, pro eis et terra ac villis ac hominibus ipsius ecclesię in elemosinam perpetuam concedimus et quitamus penitus. Quod ut ratum sit et stabile perpetuo, presentibus litteris sigillum meum fecimus apponi. Actum apud Talant castrum meum anno Domini M°CC° quadragesimo quinto, mense octobris.